text: ᱚᱱᱚᱬᱦᱮ ᱨᱮᱢ ᱜᱟᱵᱟᱱ ᱟᱠᱟᱫ ᱟᱨᱦᱚᱸ ᱥᱮᱨᱮᱧ ᱜᱚᱲᱦᱚᱱ ᱚᱠᱚᱭ ᱞᱟᱹᱜᱤᱫ ᱛᱮ ?
   ᱪᱮᱫᱟᱜ ᱢᱮᱱᱟᱜ ᱛᱷᱤᱨ ᱛᱷᱟᱨ ᱪᱤᱠᱟᱹᱛᱮ ?
   ᱢᱟᱹᱱᱢᱤᱭᱟᱜ ᱩᱭᱦᱟᱹᱨ ᱟᱹᱪᱩᱨ ᱟᱠᱟᱱ ᱱᱟᱦᱟᱜ ᱨᱮᱱᱟᱜ ᱜᱚᱭᱚᱨ ᱛᱮ,
  ᱟᱫ ᱞᱚᱴᱚᱢᱜ ᱠᱟᱱ ᱟᱢᱟᱜ ᱪᱤᱨᱜᱟᱹᱞ ᱟᱲᱟᱝ !
   ᱪᱮᱫ ᱩᱭᱦᱟᱹᱨ ᱛᱮ ᱪᱚᱠᱚ ᱜᱟᱹᱱᱤ ᱥᱟᱹᱱᱤᱭᱮᱱ ᱢᱟᱹᱱᱢᱤ ᱥᱟᱱᱟᱢ ?
   ᱥᱟᱶᱛᱟ ᱞᱟᱹᱜᱤᱫ ᱩᱭᱦᱟᱹᱨ ᱵᱟᱝ ᱠᱚ ᱜᱟᱱ ᱮᱫ ᱪᱮᱫ ᱞᱮᱠᱟᱛᱮ ?
   ᱥᱟᱦᱟᱭ ᱞᱟᱹᱜᱤᱫ ᱚᱸᱡᱽᱨᱟ ᱡᱚᱵᱽᱨᱟ ᱛᱤᱱᱟᱹᱜ !
   ᱪᱤᱨᱜᱟᱹᱞ ᱟᱲᱟᱝ ᱨᱟᱲᱟᱝ ᱨᱟᱸᱣᱟᱜᱼᱟ ᱪᱤᱠᱟᱹᱛᱮ ?
   ᱵᱷᱟᱵᱽᱱᱟ ᱟᱨ ᱵᱷᱟᱹᱵᱤᱛ, ᱩᱭᱦᱟᱹᱨ ᱟᱨ ᱦᱩᱫᱤᱥ,
  ᱚᱠᱚᱭ ᱞᱟᱹᱜᱤᱫ ᱚᱱᱚᱞᱤᱭᱟᱹ ᱱᱚᱱᱚᱞ ᱮ ᱥᱟᱵ ᱠᱮᱫ ?
   ᱯᱟᱞᱮᱱ ᱥᱟᱶᱛᱟ ᱞᱟᱹᱜᱤᱫ ?
   ᱯᱟᱞᱮᱱ ᱡᱟᱹᱛᱤ ᱠᱷᱟᱹᱛᱤᱨ ᱡᱤᱣᱤ ᱛᱟᱢᱮ ᱨᱟᱜᱮᱫ ᱛᱮ ? ? ? ? 